बीज के बारे में- बहुत सारे बीज तो हमारे रसोईघर में ही होते हैं जैसे कि मेथी, धनिया, राई, सरसों, भुट्टा, चना इत्यादि . बाकी बहुत सरे बीज आप खुद घर पर बना सकते हैं . घर पर बीज बनाने के लिए एक सब्जी/फल को पौधे में ही छोड़ दें. जब यह पक जाये तब इसका बीज निकलकर सुखा लें ,लीजिये बीज तैयार है. आप लौकी, तरोई, करेला, तरबूजा, बैंगन, भिन्डी, परवल इत्यादि के बीज इस प्रकार बना कर रख सकते हैं. और बहुत सारी सब्जियाँ आप ताजे बीज से ही उगा सकते हैं जैसे कि टमाटर, हरी मिर्च इत्यादि. इसके अलावा अगर आप चाहें तो सीधे बाजार से छोटे छोटे पौधे भी खरीद सकते हैं लोकल नर्सरी से. आप बीज को नर्सरी से भी खरीद सकते हैं और अगर आपके शहर में कोई खास बीज नहीं मिल रहा है तो आप इसे ऑनलाइन भी खरीद सकते हैं. मैं अमेरिका में रहती हूँ और यहाँ एक बहुत अच्छी ऑनलाइन साईट (online site) है seeds of India जो घर पर डिलीवरी देती है जिसके बीज बहुत अच्छे से उगते हैं.